Nitrianske Pravno

Nitrianske Pravno, hungare Németpróna, germane Deutschproben estas vilaĝo kaj municipo en Slovakio. La historia slovaka loknomo estis Nemecké Právno. Ankoraŭ 2 vilaĝetoj apartenas al la municipo.

 Situo 
Nitrianske Pravno situas laŭ ĉefvojo Prievidza-Žilina, fine de fervojo el Prievidza. Tiu urbo troviĝas je 10 km.

 Historio 
La loko estis loĝata jam dum la paleolitiko kaj bronzepoko. Poste keltoj, pragermanoj, avaroj kaj slavoj vivis tie. Germanaj ministoj fondis setlejon en la 12-a jarcento, kiu estis jam urbo laŭ dokumento en 1430. Dum la kontraŭ-Habsburgaj tempoj la urbo plurfoje detruiĝis. En 1827 incendio okazis. En 1866 Németpróna perdis esti urbo kaj iĝis grandvilaĝo. En 1910 laŭ la popolnombrado vivis en Németpróna 2366 homoj, (germanoj en majoritato, slovakoj kaj hungaroj en minoritato). Ĝis Traktato de Trianon la komunumo apartenis al Hungara reĝlando, al Nyitra (reĝa departemento), al distrikto de Privigye, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Nitrianske Pravno 3134 homoj, (2957 slovakoj, 94 germanoj).

 Vidindaĵoj 
 proksime sur montopinto Vyšehrad (829 m alta) restaĵoj de burgo el la bronzepoko
 ĉefplaco kun mezepokaj domoj
 iama renesanca urbodomo el la 17-a jarcento, nun muzeo pri la germaneco
 romkatolika gotika preĝejo omaĝe al Johano Baptisto proksimume el 1400, en 1715 rekonstruiĝis, en la 19-a kaj 20-a jarcentoj renoviĝis
 kapelo omaĝe al Dipatrino (Virga Maria) el la 19-a jarcento
 golgoto de 1934

 Famuloj 
En la iama Németpróna naskiĝis:
 hungara abato Béla Bresztyenszky
 kemiisto József Loczka
 numismatikisto, profesoro József Weszerle
 skulptisto József Damkó.

 Ĝemelkomunumo 
  Hanušovice, Ĉeĥio

Kategorio:Municipoj en distrikto Prievidza